Diari Oficial de la Generalitat Valenciana


Sumari del DOGV 5052, del 19-07-2005 (2005/7842)

RESOLUCIÓ de 29 de juny de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de cooperació entre la Generalitat Valenciana, a través de la Conselleria de Territori i Habitatge, i l'Ajuntament de la Vall d'Uixó per a actuacions de conservació d'hàbitats i espècies de flora i fauna catalogades d'aquest terme municipal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5052

Data del DOGV
:   19-07-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/7842


Data del document
:   29-06-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * Vall d'Uixó, la
    * administració local
    * protecció de la fauna
    * protecció de la flora
    * cooperació administrativa

RESOLUCIÓ de 29 de juny de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni Marc de cooperació entre la Generalitat Valenciana, a través de la Conselleria de Territori i Habitatge, i l'Ajuntament de la Vall d'Uixó per a actuacions de conservació d'hàbitats i espècies de flora i fauna catalogades d'aquest terme municipal. [2005/X7842]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Territori i Habitatge, i l'Ajuntament de la Vall d'Uixó, el 19 d'abril de 2005, un Conveni Marc de cooperació per a actuacions de conservació d'hàbitats i espècies de flora i fauna catalogades d'aquest terme municipal, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0358/2005, i que figura com a annex d'esta resolució.
  
València, 29 de juny de 2005.- La directora general de Relacions amb les Corts i Secretariat del Govern: Alida C. Mas Taberner.
  
Conveni marc de cooperació entre la Generalitat Valenciana, a través de la Conselleria de Territori i Habitatge, i l'Ajuntament de la Vall d'Uixó, per a actuacions de conservació d'hàbitats i espècies de flora i fauna catalogades d'aquest terme municipal
  
València, 19 d'abril de 2005
  
Reunits:
  
D'una part, l'Hble conseller de Territori i Habitatge de la Generalitat, Sr. Rafael Blasco Castany, segons Decret 7/2004, de 27 d'agost, del president de la Generalitat (DOGV núm. 4830, de 30.08.2004) en nom i en representació d'aquesta i expressament facultat per a aquest acte per acord del Consell de la Generalitat de data 17 de març de 2005.
  
I d'una altra part, Josep Tur i Rubio, alcalde de la Vall d'Uixó, en nom i en representació de l'Ajuntament d'aquesta ciutat, expressament facultat per a aquest acte per acord del Ple de l'Ajuntament de data 29 de novembre de 2004.
  
Ambdues parts es reconeixen mútuament la capacitat per a atorgar el present conveni, cadascuna en la representació que té, i
  
Manifesten:
  
Primera
  
La Generalitat Valenciana és competent en la conservació del medi ambient, segons preveu la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana (BOE núm. 164, de 10.07.82). Les competències de protecció d'espècies amenaçades o en perill d'extinció li van ser transferides mitjançant el Reial decret 2365/1984, de 8 de febrer (BOE núm. 13, de 15.01.85). Dins de la Generalitat Valenciana, aquestes funcions s'exerceixen per la Conselleria de Territori i Habitatge, segons estableix el Decret 8/2004, de 3 de setembre, del president de la Generalitat, mitjançant el qual s'assignen competèncias a la Presidència de la Generalitat i a les conselleries amb competències executives.
  
Segona
  
Dins del terme municipal de la Vall d'Uixó hi ha una zona humida de gran qualitat d'aigua, que ha sigut recentment adquirida per l'Ajuntament i que reuneix les condicions adequades per a ser declarada reserva de fauna de la Comunitat Valenciana. Aquest ecosistema té capacitat per a albergar espècies de fauna i flora amenaçades; i correspon la gestió d'aquestes espècies a la Conselleria de Territori i Habitatge, sense perjudici de les competències que manté l'Ajuntament de la localitat i d'aquelles que es deleguen en aquesta matèria de conformitat amb la legislació vigent.
  
Tercera
  
Es considera beneficiós i necessari per a l'interés públic la col·laboració entre l'Ajuntament de la Vall d'Uixó i la Generalitat Valenciana, a fi de potenciar la conservació d'aquests ecosistemes i espècies; per la qual cosa els intervinents, en la qualitat que ostenten, formalitzen aquest conveni amb ple respecte a l'exercici legítim de les competències legals i per a la cooperació i assistència activa entre ambdues administracions per a l'eficaç exercici de les seues competències, assumir el compromís d'establir ulteriorment els respectius drets i obligacions, mitjançant el desenvolupament de les següents
  
Estipulacions:
  
Primera
  
Constitueix l'objecte del present conveni marc la col·laboració entre la Generalitat Valenciana, a través de la Conselleria de Territori i Habitatge, i l'Ajuntament de la Vall d'Uixó per a la conservació d'espècies de flora i fauna catalogades dins d'aquest terme municipal, en particular:
  
1. Creació de la reserva de fauna del Fondo.
  
2. Accions de recuperació i restauració dels terrenys de propietat municipal que resulten d'interés per a aqueixes finalitats.
  
Segona
  
1. La Generalitat Valenciana, a través de la Conselleria de Territori i Habitatge, es compromet de forma genèrica pel present conveni marc, a les actuacions següents:
  
- Col·laboració en la restauració de l'hàbitat natural i assistència tècnica en la gestió d'espècies catalogades o protegides en espais naturals al terme municipal de la Vall d'Uixó, com també la facilitació d'exemplars de flora i fauna d'espècies la reintroducció dels quals considere convenient i assistència tècnica per a la realització d'aquesta.
  
- Declaració de les àrees de reserva creades com també inclusió d'aquestes en les xarxes d'àrees de reserva de flora i fauna de la Comunitat Valenciana, i fer-les partícips de tots els drets i obligacions que siguen competència d'aquestes.
  
2. L'Ajuntament de la Vall d'Uixó es compromet de manera genèrica pel present conveni marc a les actuacions següents:
  
- La disponibilitat dels terrenys de propietat municipal que alberguen espècies catalogades, per a la realització d'actuacions per part de la Conselleria de Territori i Habitatge, incloses dins de la clàusula primera del present conveni.
  
- La realització, en col·laboració amb la Conselleria, de les obres de regeneració necessàries.
  
- Manteniment i gestió d'aquestes, i es compromet a fer complir els programes de gestió aprovats per la conselleria.
  
No obstant això, la participació específica i concreta d'ambdues administracions es detallarà en els convenis singulars, acords o resolucions que desenvolupen el present conveni marc.
  
Tercera
  
La iniciativa per a l'execució d'aquest conveni marc a través de convenis singulars, acords o resolucions pot provindre de qualssevol de les dues administracions, sempre que s'ajuste al que disposen les presents estipulacions.
  
Quarta
  
En les actuacions derivades del present conveni, incloses les publicacions o la divulgació que es realitze per qualsevol mitjà, figuraran les referències a l'Ajuntament de la Vall d'Uixó i a la Conselleria de Territori i Habitatge com a entitats cooperants.
  
Cinquena
  
El present conveni tindrà un caràcter indefinit.
  
Sisena
  
Aquest conveni té naturalesa administrativa i, com està exclosa l'aplicació directa de la legislació general de contractació administrativa, es regirà per les seues pròpies normes i, en el no previst, supletòriament, pels principis de la dita legislació i els generals de l'ordenament jurídic administratiu.
  
Setena
  
Per part del Consell de la Generalitat es faculta el conseller de Territori i Habitatge perquè subscriga convenis singulars, acords o resolucions amb l'Ajuntament de la Vall d'Uixó per al desenvolupament d'actuacions específiques dins dels apartats previstos en la clàusula primera del present conveni marc.
  
I perquè conste a l'efecte oportú, en prova de conformitat, les parts firmen el present document, en triple versió exemplar i a un únic efecte, en el lloc i la data indicats.
  
El conseller de Territori i Habitatge,
  
RAFAEL BLASCO CASTANY
  
L'alcalde de la Vall d'Uixó,
  
JOSEP TUR I RUBIO